CELEX: 62016TN0334
Language: et
Date: 2016-06-20 00:00:00
Title: Kohtuasi T-334/16 P: FNi, FP ja FQ 20. juunil 2016 esitatud apellatsioonkaebus Avaliku Teenistuse Kohtu 11. aprilli 2016. aasta otsuse peale kohtuasjas F-41/15 DISS II, FN jt versus CEPOL

22.8.2016   
            
            
               ET
            
            
               Euroopa Liidu Teataja
            
            
               C 305/45
            
         FNi, FP ja FQ 20. juunil 2016 esitatud apellatsioonkaebus Avaliku Teenistuse Kohtu 11. aprilli 2016. aasta otsuse peale kohtuasjas F-41/15 DISS II, FN jt versus CEPOL
   (Kohtuasi T-334/16 P)
   (2016/C 305/61)
   Kohtumenetluse keel: inglise
   
      Pooled
   
   
      Apellatsioonkaebuse esitajad: FN (Budapest, Ungari), FP (Bratislava, Slovakkia), FQ (Les Fonts Benitachell, Hispaania) (esindajad: advokaadid L. Levi ja A. Blot)
   
      Teine menetluspool: Euroopa Politseikolledž (CEPOL)
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 11. aprilli [2016. aasta] otsus kohtuasjas F-41/15: DISS II, FN jt vs. CEPOL, ning selle tulemusel
            
         
               —
            
            
               tühistada CEPOLi 23. mai 2014. aasta otsus nr 17/2014/DIR, millega määrati, et CEPOL kolib alates 1. oktoobrist 2014 Budapesti (Ungari), ja teatati apellantidele, et „selle juhise täitmata jätmine loetakse ametist lahkumiseks alates 30. septembrist 2014”,
            
         
               —
            
            
               tühistada CEPOLi 28. novembri 2014. aasta otsused, millega jäeti rahuldamata apellantide kaebused, mis nad 23. mai 2014. aasta otsuse peale ajavahemikul 8.–21. august 2014 esitasid,
            
         
               —
            
            
               mõista CEPOLilt välja apellantidele tekkinud varaline ja mittevaraline kahju,
            
         
               —
            
            
               mõista CEPOLilt välja kohtukulu, mis on apellantidele tekkinud käesolevas apellatsioonimenetluses ning kohtuasjas F-41/15: DISS II.
            
         
      Väited ja peamised argumendid
   
   Apellatsioonkaebuse põhjenduseks esitavad apellandid kolm väidet.
   
               1.
            
            
               Esimene väide, et Euroopa Liidu muude teenistujate teenistustingimuste artikli 47 kohaldamisel on rikutud õigusnormi.
            
         
               2.
            
            
               Teine väide, et apellantide ja CEPOLi jaoks siduvate lepinguliste sätete ning apellantide õiguste tõlgendamisel on rikutud õigusnormi, moonutatud on asjaolusid, rikutud on põhjendamiskohustust, rikutud on võrdse kohtlemise põhimõtet ning hea halduse põhimõtte ja hoolsuskohustuse kohaldamisel on rikutud õigusnormi.
            
         
               3.
            
            
               Kolmas väide, et apellantide kahju hüvitamise nõuete läbivaatamisel on rikutud õigusnormi.